SAMART ร่วงหนักสุดในรอบ 5 เดือน คาดกังวลงบฯ 2Q/58 อ่อนแอหนัก
SAMART ร่วงหนักสุดในรอบ 5 เดือน คาดกังวลงบฯ 2Q/58 อ่อนแอหนัก
21 ก.ค. 2558

ผู้สื่อข่าวรายงานว่า บริษัท สามารถคอร์ปอเรชั่น จำกัด (มหาชน) หรือ SAMART ณ เวลา 11.51 น. อยู่ที่ระดับ 22.00 บาท ลบ 1.00 บาท หรือ 4.35% ด้วยมูลค่าซื้อขาย 241.51 ล้านบาท ราคาหุ้นอ่อนตัวมากว่า 5 เดือน โดยนับตั้งแต่หุ้นอ่อนตัวลงจากระดับ 44 บาท เมื่อวันที่ 4 ก.พ. 58 จนถึงล่าสุดหุ้นอ่อนตัวลงแล้ว 50%

นายภาดล วรรณรัตน์ ผู้อำนวยการฝ่ายวิเคราะห์หลักทรัพย์ บล.เมย์แบงก์ กิมเอ็ง(ประเทศไทย)(MBKET) ระบุในบทวิเคราะห์วันนี้(21 ก.ค.) ว่า ราคาหุ้น SAMART ปรับตัวลงในเช้านี้จนหลุดแนวรับทางเทคนิคที่ 22.80 บาท เนื่องจากผลประกอบการงวดไตรมาส 2/58 คาดว่าจะออกมาชะลอตัวมาก เนื่องจาก บมจ.สามารถ ไอ-โมบาย(SIM)ซึ่งเป็นบริษัทลูกมียอดขายชะลอลง
อย่างไรก็ดี ราคาหุ้นได้ปรับตัวลงไปมากแล้ว จึงให้แนวรับ 22 บาท ส่วนแนวต้าน 23 บาท
ด้าน บล.เคจีไอ(ประเทศไทย)ระบุในบทวิเคราะห์ฯว่า SAMART ราคาหุ้นอ่อนแอ เนื่องจากนักลงทุนกังวลงบไตรมาส 2/58 จะอ่อนแอ ซึ่ง Consensus คาดไว้แล้ว
 